
Parlamentul  României

Camera  Deputaţilor

Comisia pentru industrii si servicii






                 Bucureşti, 16.11.2010





                                                              Nr.23/303/2010
AVIZ
asupra proiectului de Lege pentru ratificarea Acordului de securitate între România şi Regatul Spaniei privind protecţia reciprocă a informaţiilor clasificate, semnat la Madrid la 14 mai 2010



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege pentru ratificarea Acordului de securitate între România şi Regatul Spaniei privind protecţia reciprocă a informaţiilor clasificate, semnat la Madrid la 14 mai 2010, transmis cu adresa nr. P.L.x. 630 din 9 noiembrie 2010, înregistrat sub nr.23/303 din 12 noiembrie 2010.


Consiliul Legislativ, cu avizul nr.1088/31.08.2010, avizează favorabil proiectul de lege.



Proiectul de lege are ca obiect protecţia reciprocă a informaţiilor clasificate în cadrul unor activităţi ce presupun cooperarea directă între Părţi sau încheierea şi derularea unor contracte clasificate între persoanele juridice din România şi Regatul Spaniei.
Acordul de securitate va sta la baza tuturor activităţilor ce implică, în conformitate cu reglementările legale naţionale, schimbul de informaţii clasificate între Părţile Contractante, prin intermediul Autorităţii Naţionale de Securitate sau prin intermediul altor structuri ale administraţiei publice ori persoane juridice de drept public sau privat.


Examinarea proiectului de lege a avut loc în şedinţa comisiei din data de 16 noiembrie 2010. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, Camera Deputaţilor, pentru acest proiect de lege, este prima Cameră sesizată.

PREŞEDINTE,

Iulian Iancu

Consilieri parlamentari,
Viorela Gondoş
Isabela Robe

